Pasūtītāja līguma Nr: VVD/CS/2026/94

BŪVDARBU LĪGUMS
par biroja ēkas Rūpniecības ielā 23, Rīgā otrā stāva telpu grupas vienkāršotā pārbūvi

Rīgā	Līguma datums ir pēdējā pievienotā elektroniskā paraksta datums

Valsts vides dienests, vienotais reģ. Nr. 90000017078, juridiskā adrese: Rūpniecības iela 23, Rīga, LV-1045, ģenerāldirektora Andra Ķēniņa personā, kurš darbojas saskaņā ar Ministru kabineta 2004. gada 23. novembra noteikumu Nr. 962 „Valsts vides dienesta nolikums” 9.3.apakšpunktu, (turpmāk – Pasūtītājs), no vienas puses,
un
SIA Energofix, vienotais reģ. Nr. 44103146675, juridiskā adrese: Saldus iela 2A - 20, Rīga, LV-1007, kuru saskaņā ar statūtiem pārstāv tās Valdes loceklis Sergejs Zubko (turpmāk – Izpildītājs), no otras puses, katrs atsevišķi saukti Puse vai abi kopā – Puses,
[bookmark: _Hlk101779732]ievērojot iepirkuma procedūras ar identifikācijas Nr. VVD 2026/13 “Biroja ēkas Rūpniecības ielā 23, Rīgā otrā stāva telpu grupas vienkāršotā pārbūve” (turpmāk – Iepirkums) nolikumu, rezultātu un iesniegto piedāvājumu, noslēdz šādu līgumu (turpmāk – Līgums): 

1. Līguma priekšmets
1.1. Pasūtītājs uzdod un Izpildītājs apņemas ar saviem spēkiem, materiāliem un tehniskajiem līdzekļiem un par noteikto samaksu veikt Biroja ēkas Rūpniecības ielā 23, Rīgā otrā stāva telpu grupas (turpmāk – Būvobjekts) vienkāršotā pārbūvi (turpmāk – Būvdarbi), atbilstoši Tehniskajai specifikācijai, Tehniskajam un Finanšu piedāvājumam (būvniecības koptāmei) (turpmāk – Pielikums Nr.1), Izpildītāja apliecinājumam par videi draudzīgas (zaļas) būvniecības pamatprincipu un ZPI (zaļā publiskā iepirkuma) kritēriju būvniecībai ievērošanu objektā (turpmāk – Pielikums Nr.2) un  būvdarbu izpildes kalendārajam grafikam (turpmāk – Pielikums Nr.4), kā arī atbilstoši Latvijas Republikas būvnormatīvu un citu Latvijas Republikā spēkā esošo normatīvo aktu prasībām (turpmāk – Būvdarbi).
1.2. Būvdarbu apjomus, kas norādīti Pielikumā Nr.1 Pasūtītājam ir tiesības samazināt.
1.3. Būvdarbi sevī ietver visus Līgumā noteiktos nepieciešamos remonta darbus, Būvdarbu vadību un organizēšanu, būvniecības atkritumu savākšanu, izvešanu, būvniecībai nepieciešamo materiālu un iekārtu piegādi, Būvobjekta nodošanu, nepieciešamās dokumentācijas sagatavošanu un citas darbības, kuras izriet no Līguma.


2. Līguma summa un darbības termiņš 
2.1. Līgumcena bez pievienotās vērtības nodokļa (turpmāk - PVN) ir EUR 179418,26 (viens simts septiņdesmit deviņi tūkstoši četri simti astoņpadsmit euro un 26 centi), PVN 37677,83 EUR (trīsdesmit septiņi tūkstoši seši simti septiņdesmit septiņi euro un 83 centi), līgumcena kopā 217096,09 EUR (divi simti septiņpadsmit tūkstoši deviņdesmit seši euro un 09 centi). PVN apmaksa notiek normatīvajos aktos noteiktajā kārtībā (Pievienotās vērtības nodokļa likuma 142. pants “Īpašs nodokļa piemērošanas režīms būvniecības pakalpojumiem”).
2.2. Līgumcena atbilst Pielikumā Nr.1 ietilpstošām tāmēm un tajās ietilpst visas ar Būvdarbiem un Līgumā noteikto prasību izpildi saistītās izmaksas.
2.3. Gadījumā, ja Līguma darbības laikā notiek izmaiņas Latvijas Republikas normatīvajos aktos par PVN, tad nodokļu apmēru Izpildītājs pārrēķina un izraksta, ievērojot Latvijas Republikā attiecīgajā brīdī spēkā esošos normatīvos aktus par PVN likmēm.
2.4. Līgums stājas spēkā ar abu Pušu Līguma parakstīšanas brīdi un ir spēkā līdz Pušu saistību pilnīgai un pienācīgai izpildei.
2.5. Pakalpojuma izpildes termiņš ir 3 (trīs) kalendārie mēneši no Līguma stāšanās spēkā brīža.

3. Norēķinu kārtība
3.1. Pasūtītājs paredz avansa maksājumu 20% (divdesmit procentu) apmērā no Līgumcenas bez PVN.
3.2. Avansa maksājums tiek veikts 10 (desmit) darba dienu laikā pēc Līguma spēkā stāšanās dienas un Izpildītāja avansa maksājuma rēķina iesniegšanas Pasūtītājam.
3.3. Avansa summa tiek pakāpeniski norakstīta no turpmākajiem ikmēneša maksājumiem proporcionāli faktiski izpildīto darbu apjomam līdz pilnīgai avansa norēķināšanai.
3.4. Izpildītājs līdz kārtējā mēneša 10. (desmitajam) datumam par iepriekšējā mēnesī izpildītajiem Būvdarbiem iesniedz Pasūtītājam darbu aktu par faktiskiem izpildītiem darbiem. 
3.5. Aktu par iepriekšēja mēnesī faktiski izpildītiem darbiem  Puses paraksta 5 (piecu) darba dienu laikā.
3.6. Būvdarbu pieņemšana tiek veikta pēc visu Līgumā paredzēto Būvdarbu izpildes, par ko tiek sastādīts Būvdarbu pieņemšanas – nodošanas akts, kuru paraksta Pušu pilnvarotie pārstāvji.
3.7. Izpildītājs izraksta un nosūta Pasūtītājam rēķinus par iepriekšējā mēnesī veiktajiem Būvdarbiem 5 (piecu) darba dienu laikā pēc to faktiskas izpildes, nosūtot to uz e-adresi: vvd_rekini@90000017078. Rēķinā iekļauti visi attiecināmie nodokļi un nodevas. Nekādi papildu maksājumi Izpildītājam netiek maksāti. Rēķinā obligāti jābūt atsaucei uz Līguma numuru. Rēķins ir derīgs bez paraksta.
3.8. Pasūtītājs norēķinās ar Izpildītāju 15 (piecpadsmit) dienu laikā pēc Izpildītāja rēķina saņemšanas dienas.
3.9. Pasūtītājs maksājumu veic euro bezskaidras naudas norēķinu veidā uz Līgumā norādīto Izpildītāja norēķinu kontu.
3.10. Par samaksas dienu tiek uzskatīta diena, kurā Pasūtītājs veicis bankas pārskaitījumu par Pakalpojumu uz Izpildītāja Līgumā norādīto norēķinu kontu.

4. Būvdarbu izpildes kārtība
4.1. Būvdarbu veikšanas laikā Pasūtītāja birojs netiek slēgts, un Pasūtītāja nodarbinātie turpina pildīt darba pienākumus.
4.2. Izpildītājs nodrošina savlaicīgu un kvalitatīvu Būvdarbu veikšanu. Izpildītājs Būvdarbus pilnībā veic un nodod Būvobjektu Pasūtītājam Līguma 2.5. punktā norādītajā termiņā. Atkāpes no tā ir pieļaujamas tikai Līgumā noteiktajos gadījumos.
4.3. Izpildītājs Būvdarbos izmanto Līguma prasībām atbilstošus Pielikumā Nr.1 norādītos materiālus, tehnoloģijas un iekārtas. Citu materiālu, tehnoloģiju un iekārtu izmantošanu iepriekš saskaņo ar Pasūtītāju. Izpildītājs ievēro materiālu un iekārtu ražotāja noteiktos standartus un instrukcijas.
4.4. Būvdarbu veikšanā Izpildītājs Pielikumā Nr.2 piemēro un ievēro apliecinātus videi draudzīgas (zaļas) būvniecības pamatprincipus un ZPI (zaļā publiskā iepirkuma) kritērijus būvniecībai Būvobjektā saskaņā ar PIL 2.panta 4.punktu un publisko iepirkumu direktīvām 2014/24/ES un 2014/25/ES  prasībām.
4.5. Izpildītājs parakstot Līgumu, apliecina, ka Pielikumā Nr.1 iekļautā Pasūtītāja Tehniskā specifikācija ir īstenojama, nepārkāpjot normatīvo aktu prasības, un atbilstoši Līguma noteikumiem.
4.6. Izpildītājs ir tiesīgs atkāpties no Pielikuma Nr.1 iekļautā Tehniskā piedāvājuma tikai ar Pasūtītāja rakstisku piekrišanu gadījumā, ja Būvdarbu veikšanas laikā Izpildītājam ir radušies fiziski šķēršļi vai apstākļi, kurus tas kā pieredzējis un kvalificēts būvuzņēmējs iepriekš nevarēja paredzēt. Izpildītājam ir pienākums normatīvajos aktos noteiktajā kārtībā uz sava rēķina izdarīt grozījumus Tehniskajā piedāvājumā. Ja šādu grozījumu rezultātā palielinās veicamo Būvdarbu apjoms, Pusēm vienojoties, tiek izdarīti grozījumi Līgumā un samaksas noteikumos.
4.7. Izpildītājs Būvdarbu veikšanai nodrošina Iepirkumā iesniegtā piedāvājumā norādītos speciālistus. Izpildītāja speciālistus, kurus tas iesaistījis Līguma izpildē, kā arī apakšuzņēmējus, uz kuru iespējām Iepirkumā Izpildītājs balstījies, lai apliecinātu savas kvalifikācijas atbilstību Iepirkuma nolikumā noteiktajām prasībām, drīkst nomainīt tikai ar Pasūtītāja rakstveida piekrišanu.
4.8. Izpildītāja speciālistu var nomainīt, ja Izpildītāja piedāvātais speciālists atbilst tām Iepirkuma nolikumā noteiktajām prasībām, kas attiecas uz attiecīgo speciālistu.
4.9. Pasūtītājs lēmumu par piekrišanu apakšuzņēmēja vai speciālista nomaiņai vai apakšuzņēmēja iesaistīšanai Līguma izpildē pieņem 5 (piecu) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai.
4.10. Ja Pasūtītājs uzskata, ka Izpildītāja apakšuzņēmēja vai speciālista darbība vai veikto Būvdarbu kvalitāte neatbilst Līguma noteikumiem, Pasūtītājam ir tiesības, norādot iemeslus, Līguma izpildes laikā iesniegt Izpildītājam rakstisku pieprasījumu attiecīgā apakšuzņēmēja vai speciālista aizstāšanai ar citu ar līdzvērtīgu vai augstāku kvalifikāciju, savukārt Izpildītājam ir pienākums pēc iespējas nekavējoties šādu Pasūtītāja pieprasījumu izpildīt. Izpildītājam nav tiesību pieprasīt jebkādu papildu izmaksu segšanu, kas saistīta ar apakšuzņēmēju vai speciālistu aizstāšanu.
4.11. Izpildītājs nodrošina visas Būvdarbu izpildes procesā nepieciešamās dokumentācijas izstrādāšanu, saskaņošanu un iesniegšanu Pasūtītājam.
4.12. Pasūtītājs 10 (desmit) darba dienu laikā no Būvdarbu nodošanas-pieņemšanas akta (pielikums Nr.3) saņemšanas dienas to paraksta vai arī nosūta Izpildītājam motivētu atteikumu pieņemt Būvdarbus.
4.13. Ja Būvdarbu veikšanas laikā Izpildītājam ir radušies fiziski šķēršļi vai apstākļi, kurus tas kā pieredzējis un kvalificēts būvuzņēmējs iepriekš nevarēja paredzēt, tad viņam ir tiesības, iepriekš saskaņojot ar Pasūtītāju minēto šķēršļu likvidēšanas metodi un izmaksas (ievērojot iepirkumu tiesisko regulējumu), saņemt Būvdarbu izpildes termiņa pagarinājumu, kas atbilst radušos šķēršļu vai apstākļu darbības ilgumam.
4.14. Pēc visu Būvdarbu pabeigšanas, Izpildītājs par to rakstiski paziņo Pasūtītājam. Pasūtītājs 5 (piecu) darba dienu laikā veic Būvobjekta iepriekšēju apskati. 
4.15. Ja iepriekšējās apskates laikā Pasūtītājs konstatē Izpildītāja veikto Būvdarbu neatbilstību Līgumā vai Latvijas Republikas normatīvajos aktos noteiktajām prasībām, konstatē, ka Būvdarbi nav pilnībā pabeigti, vai konstatē citus trūkumus, Izpildītājs par saviem līdzekļiem Pasūtītāja noteiktajā termiņā novērš Pasūtītāja konstatētos trūkumus vai pilnībā pabeidz Būvdarbus. 
4.16. Ja iepriekšējās pārbaudes laikā trūkumi netiek konstatēti, tiek veikta Būvdarbu pieņemšana un Izpildītājs nodod Pasūtītājam tehnisko izpildes dokumentāciju.
4.17. Pasūtītājs pieņem Būvobjektu, Pasūtītājam un Izpildītājam parakstot Būvobjekta nodošanas - pieņemšanas aktu. 
4.18. Izpildītājs pirms Būvobjekta nodošanas-pieņemšanas akta parakstīšanas atbrīvo Būvobjektu un būvlaukumu, tostarp izved būvniecības atkritumus un veic Objekta ģenerālo tīrīšanu.
4.19. Būvobjekta pieņemšana neatbrīvo Izpildītāju no atbildības par Būvobjekta defektiem, kuri atklājas pēc Būvobjekta pieņemšanas.

5. Garantija
5.1. Izpildītājs garantē, ka veiktie Būvdarbi atbilst normatīvo aktu prasībām un, ka tie ir izpildīti atbilstoši Līguma noteikumiem.
5.2. Izpildītājs ir atbildīgs par visiem defektiem un Pasūtītājam nodarītiem zaudējumiem, kas rodas vai var rasties neatbilstības normatīvo aktu prasībām, Līgumam dēļ.
5.3. Garantijas termiņš veiktajiem Būvdarbiem ir 36 (trīsdesmit seši) mēneši no Būvdarbu pieņemšanas – nodošanas akta parakstīšanas dienas.
5.4. Izpildītājs apņemas Pasūtītājam pieņemamā termiņā uz sava rēķina novērst bojājumus vai citas nepilnības, kuras Būvdarbos tiek konstatētas garantijas laikā pie pareizas objekta ekspluatācijas, un uz kurām ir attiecināma šajā Līguma sadaļā noteiktā garantija.
5.5. Ja Pasūtītājs garantijas laikā konstatē defektus un/vai bojājumus, par to tiek paziņots Izpildītājam, norādot arī vietu un laiku, kad Izpildītājam jāierodas uz defektu akta sastādīšanu. Pasūtītāja noteiktais termiņš nedrīkst būt mazāks par 10 (desmit) dienām, bet Puses var vienoties par citu termiņu defektu akta sastādīšanai. Ja notikusi avārija vai cits ārkārtējs gadījums, Izpildītājam jāierodas nekavējoties. Pie defektu akta sastādīšanas Puses ir tiesīgas pieaicināt neatkarīgus ekspertus. Izdevumus par eksperta sniegtajiem pakalpojumiem apmaksā vainīgā Puse.
5.6. Izpildītāja neierašanās nekavē defektu akta sastādīšanu un uzskatāms, ka Izpildītājs piekrīt aktā konstatētajam.

6. Pušu pienākumi un tiesības
6.1. Izpildītājs ir atbildīgs, lai Būvdarbu izpildē tiktu ievēroti Latvijas Republikā spēkā esošie būvnormatīvi, PIL 2.panta 4.punkta un publisko iepirkumu direktīvām 2014/24/ES un 2014/25/ES prasības, kas attiecas uz būvniecību un citi normatīvie akti, kas reglamentē Līgumā noteikto Būvdarbu veikšanu, tajā skaitā darba drošības tehnikas, darba aizsardzības, ugunsdrošības, elektrodrošības, sanitārie un vides aizsardzības noteikumi. Veicot Būvdarbus, kuros rodas trokšņi, putekļi un netīrumi, to izplatība pēc iespējas ir jāsamazina, izmantojot piemērotas aizsargierīces, aizsargvairogus, nosegmateriālus.
6.2. Izpildītājs ievēro un pilda Pasūtītāja likumīgās prasības.
6.3. Pēc Pasūtītāja pieprasījuma Izpildītājam jāuzrāda Būvdarbos izmantojamo Izpildītāja sagādāto būvmateriālu kvalitātes un atbilstības CE marķējumam apliecinājumi.
6.4. Izpildītājs garantē konfidencialitātes principa ievērošanu un apņemas nenodot trešajām personām Būvdarbu veikšanas gaitā iegūto informāciju par Pasūtītāju, pasūtījuma saturu un apjomu, izņemot Latvijas Republikas normatīvajos aktos noteiktajos gadījumos un kārtībā.
6.5. 4 (četras) nedēļas pēc apdares darbu pabeigšanas Izpildītājs veic mērījumus telpās atbilstoši piemērojamiem standartiem, lai konstatētu kopējo gaistošo organisko savienojumu un formaldehīdu saturu iekštelpu gaisā, lai to saturs nepārsniegtu robežvērtības, kas noteiktas Latvijas Republikā piemērojamos normatīvajos aktos.
6.6. Pasūtītājam ir pienākums nodrošināt Izpildītāju ar Būvdarbu izpildei nepieciešamajiem resursiem (elektroenerģija, ūdens) tādā apmērā, kādā Pasūtītājs to var nodrošināt ar Būvobjektā esošajām inženierkomunikāciju pieslēguma iespējām un jaudām. Vietās, kur nav iespējama Izpildītāja pieslēgšanās Pasūtītāja inženierkomunikācijām vai kur Pasūtītājs nevar nodrošināt pietiekamu jaudu, nepieciešamos resursus Izpildītājs nodrošina par saviem līdzekļiem.
6.7. Līguma 12.5. punktā norādītais Pasūtītāja pilnvarotais pārstāvis ir tiesīgs:
6.7.1. jebkurā laikā netraucēti piekļūt Būvdarbu izpildes vietai;
6.7.2. saskaņā ar Līguma noteikumiem dot Izpildītājam saistošus norādījumus par Būvdarbu izpildi, ar nosacījumu, ka tie nav pretrunā ar normatīvo aktu noteikumiem;
6.7.3. pieprasīt un saņemt no Izpildītāja ar Līguma izpildi saistītos dokumentus un ziņas.
6.8. Pasūtītājam ir tiesības par saviem līdzekļiem kontrolēt Līguma izpildi, pieaicinot speciālistus un ekspertus. Līguma un tā pielikumu neizpildes gadījumā par pieaicināto speciālistu un ekspertu pakalpojumiem maksā Izpildītājs.
6.9. Pasūtītājs veic samaksu Līgumā noteiktajā kārtībā.
6.10. Pasūtītājs savlaicīgi veic Izpildītāja veikto Būvdarbu pieņemšanu vai sniedz motivētu atteikumu pieņemt Būvdarbus.
6.11. Pasūtītājs sniedz Izpildītājam Pasūtītājam pieejamo Līguma izpildei nepieciešamo Izpildītāja pieprasīto informāciju un dokumentus.
6.12. Pasūtītājs nodrošina Izpildītājam, tā personālam un transportam iespēju netraucēti piekļūt Būvobjektam Līguma izpildei.

7. Pušu atbildība
7.1. Puses savstarpēji ir atbildīgas par otrai Pusei nodarītajiem zaudējumiem, ja tie radušies vienas Puses vai tās darbinieku, kā arī šīs Puses Līguma izpildē iesaistīto trešo personu ar ļaunu nolūku vai aiz neuzmanības izdarītas darbības vai bezdarbības rezultātā.
7.2. Pasūtītāja darbinieku un citu trešo personu traumu un materiālu, iekārtu vai cita īpašuma bojāšanas vai iznīcināšanas risku uzņemas Izpildītājs, izņemot, ja tas rodas Pasūtītāja vainas dēļ. Izpildītājs uzņemas arī Būvobjekta, materiālu un iekārtu nejaušas bojāšanas vai iznīcināšanas risku, un tas pāriet no Izpildītāja uz Pasūtītāju ar Būvdarbu pieņemšanas – nodošanas akta parakstīšanas brīdi.
7.3. Izpildītājs ir atbildīgs par Būvobjektā trešajām personām nodarīto zaudējumu atlīdzību, izņemot gadījumus, ja zaudējumi ir radušies Pasūtītāja vainas dēļ.
7.4. Izpildītājs līdz Būvobjekta nodošanas – pieņemšanas akta parakstīšanai uzņemas visus ar Būvobjektu, Būvdarbu, materiālu un iekārtu saistītos riskus
7.5. Pasūtītājs nav atbildīgs par savu saistību neizpildi norunātajā termiņā, ja Izpildītājs nepilda savas saistības, t.i., neveic Būvdarbus atbilstoši Līguma noteikumiem vai citādi izvairās no savu saistību izpildes.
7.6. Pasūtītājs, par to paziņojot Izpildītājam, var apturēt maksājuma izpildi, ja Izpildītājs nepilda no Līguma izrietošās saistības vai, ja pastāv jebkāds cits apstāklis, par kuru saskaņā ar Līgumu ir atbildīgs Izpildītājs un, kas traucē vai var traucēt Līguma izpildi.
7.7. Izpildītājs ir atbildīgs par Līgumā un normatīvajos aktos noteikto Būvdarbu veikšanas kvalitātes prasību ievērošanu.
7.8. Ja vienas Puses saistību izpildes nokavējums, kas ietekmē otras Puses spējas izpildīt savas saistības, liedz otrai Pusei veikt savlaicīgu saistību izpildi, tā izpilde tiek pagarināta par pirmās Puses nokavēto laika posmu. Šādos gadījumos par to tiek informēta otra Puse. Pusei, kura prasa, lai minēto apstākļu dēļ tiktu pagarināts saistību izpildes termiņš, ir pienākums iesniegt pierādījumus, kuri apliecina otras Puses saistību izpildes nokavējuma faktu.
7.9. Ja Pasūtītājs nokavē kādu no Līgumā noteiktajiem maksājuma veikšanas termiņiem, tas maksā pēc Izpildītāja pieprasījuma Izpildītājam līgumsodu 0,5 % (nulle komats pieci procenti) apmērā no nokavētās maksājuma summas par katru nokavēto dienu, bet ne vairāk kā 10% (desmit procenti) no Līguma summas.
7.10. Ja Izpildītāja vainas dēļ vai viņa Līguma izpildē iesaistītu trešo personu vainas dēļ Būvdarbi nav veikti pienācīgā kvalitātē, ko apliecina sastādītie akti un/vai Būvdarbi nav nodoti (Būvdarbu pieņemšanas – nodošanas akts nav parakstīts) Līgumā paredzētajā termiņā un Pasūtītājs pieprasa no Izpildītāja maksāt līgumsodu, Izpildītājs Pasūtītājam pēc Pasūtītāja pieprasījuma maksā līgumsodu 0,5 % (nulle komats pieci procenti) apmērā no termiņā neizpildīto Būvdarbu summas par katru nokavēto dienu, bet ne vairāk kā 10% (desmit procentus) no Līguma summas.
7.11. Līgumsodu Puse ieskaita otras Puses norēķina kontā, kas norādīts Līgumā.
7.12. Līgumsoda nomaksa neatbrīvo Puses no Līguma saistību izpildes pienākuma.
7.13. Ja līgumsoda summa sasniedz 10% (desmit procenti) no Līguma summas, Pasūtītājs, neierobežojot savas tiesības uz līgumsodu, var vienpusēji atkāpties no Līguma un neveikto Būvdarbu vai to daļas sniegšanai pieaicināt trešo personu. Izpildītājs ir atbildīgs par visām ar to saistītajām papildu izmaksām.
7.14. Izpildītājs Līguma izpildē neietvers Krievijas Federācijas un Baltkrievijas Republikas izcelsmes preces un pakalpojumus, saskaņā ar PIL 2.2 pantu “Īpašie noteikumi attiecībā uz Krievijas Federācijas un Baltkrievijas Republikas izcelsmes precēm un pakalpojumiem”.

8. Nepārvarama vara
8.1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas un ārkārtēja rakstura apstākļiem ir pieskaitāmi: stihiskas nelaimes, avārijas, katastrofas, pandēmijas, epidēmijas, epizootijas un kara darbība, nemieri, blokādes, valsts varas un pārvaldes institūciju lēmumi.
8.2. Puse, kura nevar izpildīt savas Līgumā noteiktās saistības nepārvaramu apstākļu dēļ, 5 (piecu) darba dienu laikā informē par tiem otru Pusi. Ziņojumā jānorāda, kādā termiņā, pēc tās uzskata, ir iespējama un paredzama Līgumā paredzēto saistību izpilde, un, pēc otras Puses pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur minēto ārkārtējo apstākļu darbības apstiprinājumu un to raksturojumu. Ja netiek izpildītas minētās prasības, attiecīgā Puse nevar atsaukties uz nepārvaramas varas apstākļiem kā savu Līguma saistību nepienācīgas izpildes pamatu.
8.3. Ja nepārvaramas varas apstākļu un to seku dēļ nav iespējams izpildīt Līgumā paredzētās saistības ilgāk nekā 1 (vienu) mēnesi, Puses pēc iespējas drīzāk sāk sarunas par Līguma izpildes citiem variantiem, kuri ir pieņemami abām Pusēm, un veic grozījumus Līgumā vai sastāda jaunu Līgumu, vai arī izbeidz Līgumu.

9. Līguma izmaiņas un izbeigšana
9.1. Puses, savstarpēji vienojoties, ir tiesīgas izdarīt izmaiņas Līgumā, ievērojot Publisko iepirkumu likuma 61. pantā noteikto kārtību attiecībā uz grozījumu veikšanu. Ikviena Līguma izmaiņa tiek noformēta rakstveidā un abu Pušu parakstīta. Jebkuras izmaiņas vai papildinājumi Līgumā kļūst par šī Līguma neatņemamu sastāvdaļu.
9.2. Ir pieļaujami tikai Līguma nebūtiski grozījumi. Būtiskus grozījumus drīkst izdarīt tikai Līguma 9.3.punktā minētajos gadījumos.
9.3. Būtiski Līguma grozījumi ir pieļaujami šādos gadījumos:
9.3.1.Šajā apakšpunktā atrunāto izmaiņu maksimālais apjoms nedrīkst pārsniegt 50% no Līguma summas šādos gadījumos:
9.3.1.1.  ievērojot Līguma 9.5. punktu un ar to saistītos punktus, paredzēts veikt darbu izpildes laikā papildus atklātus un vai nepieciešamus darbus;
9.3.1.2.  darbu izpildes laikā konstatēti izslēdzami darbi.
9.3.2. Nepieciešams pagarināt Līguma darbības termiņu. Ja Darba izpildes gaitā ir nepieciešamas līguma termiņa izmaiņas, tad Izpildītājs iesniedz Pasūtītājam pamatojumu termiņa pagarinājumam, kurā norāda Darba izpildes termiņa kavēšanas iemeslus, pieprasītā termiņa pagarinājuma pamatojumu, kā arī citu Pasūtītāja pieprasītu informāciju. Gadījumos, kad termiņa pagarinājums nepieciešams papildus darbu veikšanai, taču papildus darbus iespējams veikt paralēli citiem darbiem un to veikšana neprasa būtisku papildus darbaspēka resursu piesaistīšanu, līguma izpildes termiņš papildus darbu dēļ, netiek pagarināts.
9.3.3. Izpildītāju aizstāj ar citu piegādātāju atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju, un šis piegādātājs atbilst paziņojumā par līgumu vai iepirkuma procedūras dokumentos noteiktajām kvalifikācijas prasībām, un uz to neattiecas Publisko iepirkumu likuma 42. panta pirmajā daļā paredzētie izslēgšanas noteikumi, kā arī tie šā likuma 42. panta otrajā daļā paredzētie izslēgšanas noteikumi (ja attiecināms), kurus pasūtītājs sākotnēji ietvēris paziņojumā par līgumu vai iepirkuma procedūras dokumentos. Šādā gadījumā nepieciešama otra komersanta piekrišana. Saistību nodošana nedrīkst apdraudēt Līguma izpildes termiņu un grozīt Līguma summu.
9.4. Izpildītājs nav tiesīgs veikt patvaļīgu būvdarbu vai to apjomu maiņu. Gadījumā, ja tas ir nepieciešams, Izpildītājs iesniedz Pasūtītājam aprakstu par nepieciešamajām izmaiņām Līgumā, norādot to ietekmi uz Līguma cenu. Ja Pasūtītājs atzīst Izpildītāja prasījumu par pamatotu, ievērojot šajā Līgumā un Publisko iepirkumu likumā noteiktās tiesību normas attiecībā uz iepirkuma līguma grozīšanu, tiek sagatavotas izmaiņas Līgumā, kas stājas spēkā pēc abpusējas to parakstīšanas un kļūst par neatņemamu šī Līguma sastāvdaļu.
9.5.    Līgumā noteiktos darbu daudzumus un (ja attiecināms) Līguma summu Puses var grozīt:
9.5.1.	ja faktiskie darbu daudzumi ir lielāki/mazāki nekā būvniecības dokumentācijā paredzētie un ir ievēroti Līguma 9.6. punkta nosacījumi;
9.5.2.	par darbiem, kas nav paredzēti būvniecības dokumentācijā, ir radušies Pusēm neparedzamu apstākļu dēļ un nav tehniski nodalāmi, neradot ievērojamas grūtības Pasūtītājam, un ir ievēroti Līguma 9.7., 9.8. un 9.9. punkta nosacījumi.
9.6.  Darbu daudzumiem jābūt saskaņotiem ar Būvuzraugu, Autoruzraugu (ja attiecināms), Pasūtītāju, kā arī uzmērītiem atbilstoši normatīvajos aktos noteiktajai kārtībai. 
9.7.  Pasūtītājs ir tiesīgs veikt izmaiņas darbu daudzumos Līguma darbības laikā, t.sk., lai Līguma ietvaros veiktu darbus, kas nav minēti būvniecības dokumentācijā, bet ir uzskatāmi par nepieciešamiem, lai sasniegtu būvniecības dokumentācijā minēto galarezultātu un lai nodrošinātu būves normālu funkcionēšanu, atbilstoši tiem mērķiem, kuriem tā paredzēta, ievērojot arī tās prasības, kas būvei tiek izvirzītas, pamatojoties uz Latvijas Republikas normatīvo aktu prasībām attiecībā uz konkrētās būves funkcionālo nozīmi, šādos gadījumos:
9.7.1.	Izmaiņas sakarā ar būvniecības dokumentācijas izstrādes laikā veikto pieņēmumu neatbilstību esošai situācijai;
9.7.2.	Neprecīza vai nepilnīga būvniecības dokumentācijas izstrādei nepieciešamā informācija, ja tā nav bijusi pieejama dokumentācijas izstrādes autoram; 
9.7.3.	Darba izpildes laikā atklātas neprecizitātes izpētes datos, vai citos projektēšanas izejmateriālos, kas nesakrīt ar būvniecības dokumentācijā norādīto;
9.7.4.	Darba izpildes laikā konstatētas būvniecības dokumentācijā neparedzētas komunikācijas, kuru nojaukšanai, saglabāšanai vai atjaunošanai jāparedz papildus Darba apjomi;
9.7.5.	Darba izpildes gaitā Pasūtītājs saņēmis trešo personu pamatotas prasības, kas rada nepieciešamību veikt papildus darbus, lai nepasliktinātu esošo situāciju;
9.7.6.	Citos objektīvi pamatotos gadījumos, izvērtējot darbu nepieciešamību.
9.8. Izmaiņas darbu daudzumos Pasūtītājs var veikt pēc savas iniciatīvas, kā arī pēc Izpildītāja rakstiska lūguma, saskaņojot tos ar Būvuzņēmēja pārstāvi, būvuzraugu un Autoruzraugu (ja attiecināms).
9.9. Vienību cenu noteikšana darbu daudzumu izmaiņu gadījumā:
9.9.1.	Izpildītāja piedāvājumā norādītās izmaksas, t.sk. vienību cenas, virsizdevumi un peļņas procenti ir spēkā visu Līguma darbības periodu;
9.9.2.	Ja izmainītos darbu daudzumos ir iekļauti Līguma tāmei analoģiski darba veidi, tad šiem izmaiņu darbiem tiek piemēroti Līguma tāmes vienību izcenojumi;
9.9.3.	Ja ieslēdzamie Darbi ietver pozīcijas, kas nav minētas Iepirkuma Darbu daudzumos un Pasūtītājs tos nav pielīdzinājis kādam no Iepirkuma tāmes Darba veidiem, tad izmaksas Izpildītājs nosaka atbilstoši esošai tirgus situācijai, iesniedzot atbilstošus pierādījumus un saskaņojot tās ar Pasūtītāju;
9.9.4.	Ja Pasūtītājs nesaskaņo Izpildītāja 9.9.3.punkta kārtībā piedāvātās vienību cenas, tad Pasūtītājs tās koriģē ievērojot Būvuzrauga norādījumus vai, ja nepieciešams, pieaicinot Pušu savstarpēji atzītu ekspertu. Ja Puses nevar vienoties par būvekspertu, tad to izvēlas un slēdz līgumu Pasūtītājs. Neatkarīgas ekspertīzes rezultātā sagatavotais ekspertīzes atzinums ir saistošs Pusēm. Eksperta Izdevumus sedz vainīgā Puse. 
9.10. Pasūtītājs var veikt Darba daudzumu samazināšanu, atbilstoši faktiski nepieciešamo darbu daudzumiem saskaņā ar uzmērījumiem, kā arī izslēdzot atsevišķus darbu veidus vai neizbūvējot iekārtas u.c., ja tas konstatē, ka tās nav nepieciešamas Darba izpildei. Darba daudzumu samazināšana noformējama rakstiski, tai jābūt saskaņotai Izpildītāja pārstāvi un Autoruzraugu (ja attiecināms), ievērojot Līguma 9.6.punktu.
9.11. Gadījumā, ja Līguma darbības laikā rodas situācija, kad Pasūtītājam nav pieejami finanšu līdzekļi turpmāk pildāmo Darbu apmaksai, tad Pasūtītājam ir tiesības Darbu izpildes laikā, 30 (trīsdesmit) dienas iepriekš rakstiski vienojoties ar Izpildītāju par izmaksām, termiņiem un kārtību, ierosināt apturēt visu Līgumā noteikto Darbu vai kādas Darba daļas izpildi uz laiku līdz 12 mēnešiem. Puses vienojas, ka gadījumā, ja notiek Darbu izpildes apturēšana, atbilstoši šī Līguma punkta nosacījumiem, tad:
9.11.1.	Puses sagatavo un paraksta vienošanos par Darbu izpildes apturēšanu un to atsākšanu, kas, pēc tam, kad to ir parakstījušas Puses, kļūst par Līguma neatņemamu sastāvdaļu;
9.11.2.	rakstveidā precizē Līguma pielikumā esošo Darbu izpildes kalendāro grafiku, kurš tiek pievienots iepriekšējā apakšpunktā noteiktās vienošanās pielikumā;
9.11.3.	ja Darbu izpildes apturēšana pārsniedz vairāk kā 3 (trīs) mēnešus, tad pie Darbu izpildes atsākšanas, Pasūtītājam, atsevišķi vienojoties ar Izpildītāju, ir tiesības apmaksāt atlikušo Darbu izmaksu pieaugumu, ja saskaņā ar Centrālās statistikas pārvaldes datiem būvniecības izmaksu indeksa pieaugums vai samazinājums Līguma priekšmetam radniecīgā būvniecības veidā pārsniedz 2 % (divus procentus) no cenu indeksa sliekšņa piedāvājuma sagatavošanas periodā;
9.11.4.	Slēdzot vienošanos Pusēm ir tiesības atrunāt jautājumu par Izpildītāja tiesībām vienpusēji atteikties atsākt darbus un izbeigt Līgumu bez Līgumā paredzētu sankciju piemērošanas, ja Līguma pārtraukums turpinās ilgāk par 3 (trīs) mēnešiem.
9.12. Pēc Izpildītāja ierosinājuma un Pusēm par to vienojoties, Tehniskajā specifikācijā paredzētie materiāli, iekārtas vai tehnoloģiskie risinājumi var tikt aizstāti ar jauniem, ja sākotnēji paredzētie ir novecojuši (piemēram, tiek ražoti efektīvāki, vai ražošana pārtraukta u.tml.) vai, aizstājot sākotnēji paredzētos, tiks sasniegts kvalitatīvāks rezultāts (tai skaitā Objekta ekspluatācija būs ekonomiskāka), vai aizstāšana ir pamatota ar apstākļiem, kurus līdz Būvdarbu veikšanai Izpildītājs nevarēja paredzēt (piemēram, ja materiālu vai iekārtu ražotājs pārtrauc to ražošanu). Šajā gadījumā cenas jaunajiem materiāliem, iekārtām vai tehnoloģijām tiek noteiktas, nepārsniedzot Finanšu piedāvājuma tāmēs noteiktās vienības cenas materiāliem, iekārtām vai tehnoloģijām, kuras nomaina. Izpildītājs sagatavo un iesniedz Pasūtītājam Tehniskajā specifikācijā norādīto materiālu, iekārtu vai tehnoloģiju salīdzinājumu ar jaunajām (nomaināmajām). Jaunajiem materiāliem vai iekārtām, vai tehnoloģijām jābūt kvalitātes un īpašību ziņā analogām vai labākām par nomaināmajām. Ierosinot šajā punktā minētās izmaiņas, Izpildītājs sagatavo un iesniedz Pasūtītājam izskatīšanai ar būvuzraugu un autoruzraugu (ja attiecināms) saskaņotu Nomaiņas aktu, kurā norāda pamatojumu izmaiņām un Nomaiņas akta pielikumā pievieno materiālu un/vai iekārtu un/vai tehnoloģiju salīdzinājumu ar nomaināmajām. Parakstot Nomaiņas aktu, Izpildītājs apliecina, ka ierosinātās izmaiņas turpmākā Būvdarbu izpildē neradīs Pasūtītājam papildu izmaksas vai kvalitāti un neietekmēs Līgumā noteikto termiņu. Izpildītājs uzņemas pilnu materiālo atbildību par sekām, kas varētu rasties Līguma izpildē sakarā ar attiecīgajā Nomaiņas aktā piedāvātajām izmaiņām.
9.13. Pasūtītājam ir tiesības izbeigt Līgumu 5 (piecas) dienas iepriekš rakstiski paziņojot Izpildītājam, ja:
9.13.1. Izpildītājs ir pieņēmis lēmumu uzsākt uzņēmuma likvidāciju, apturēt vai pārtraukt uzņēmuma darbību;
9.13.2. pret Izpildītāju ir uzsākta maksātnespējas procedūra vai tā saimnieciskā darbība ir apturēta;
9.13.3. Izpildītājs tiek izslēgts no Būvkomersantu reģistra;
9.13.4. Izpildītājs nepilda Līguma nosacījumus un Līgumā noteiktajā termiņā nav novērsis konstatētos pārkāpumus;
9.13.5. Pasūtītājs atkārtoti (vismaz 3 (trīs) reizes jebkurā periodā) ir iesniedzis rakstisku pretenziju Izpildītājam par Līguma saistību neizpildi;
9.13.6. tiek konstatēts kāds no Publisko iepirkumu likuma 64. panta pirmajā daļā minētajiem gadījumiem, kas Pasūtītājam dod tiesības vienpusēji atkāpties no Līguma;
9.13.7. Līguma 7.13. punktā minētajā gadījumā;
9.13.8. pret Izpildītāju ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
9.13.9. Līguma 9.13.8. apakšpunktā noteiktās sankcijas var ietekmēt tā praktisko izpildi.
9.14. Izpildītājs var vienpusēji izbeigt Līgumu, ja Pasūtītājs nepilda Līguma 3. punktā noteiktās saistības ilgāk par 2 (divām) nedēļām, iepriekš nosūtot Pasūtītājam rakstveida brīdinājumu. Ja 5 (piecu) dienu laikā pēc brīdinājuma nosūtīšanas Pasūtītājs nav izpildījis savas saistības, Izpildītājs ir tiesīgs rakstveidā paziņot Pasūtītājam par Līguma izbeigšanu un pieprasīt samaksu par veiktajiem Būvdarbiem.
9.15. Puses var izbeigt Līgumu pirms termiņa saskaņā ar Pušu vienošanos.
9.16. [bookmark: _Hlk87690935]Puses vienojas, ja Līgums tiek izbeigts pirms termiņa, Izpildītāja pienākums ir 5 (piecu) darba dienu laikā no Līguma izbeigšanas pilnībā atbrīvot būvlaukumu no Izpildītāja inventāra, darba rīkiem, darbiniekiem, būvniecības atkritumiem un nodot Būvobjektu ar Būvdarbu nodošanas-pieņemšanas aktu Pasūtītājam. Izpildītājam no dienas, kad Līgums ir izbeigts, nav tiesību veikt nekādu Būvdarbu izpildi vai defektu un trūkumu novēršanu, pretējā gadījumā Izpildītājs ir pilnā apmērā atbildīgs par visiem zaudējumiem.
9.17. Ja Līgums tiek izbeigts pirms termiņa, Pasūtītājs, pieaicinot Izpildītāju, sastāda Formu Nr.2 par faktiski izpildītajiem Būvdarbiem, nosakot Izpildītāja izpildītās un Pasūtītāja pieņemtās Būvdarbu daļas vērtību un Izpildītājam pienākošās naudas summas. Izpildītājam pienākošos naudas summas maksājumus Pasūtītājs veic 15 (piecpadsmit) dienu laikā no Formas Nr.2 sastādīšanas. No naudas summām, kas pienākas Izpildītājam, Pasūtītājs var ieturēt ar nesniegtā Pakalpojuma vai ar tā daļas sniegšanu saistītās papildu izmaksas.

10. Fizisko personu datu apstrāde
10.13. Pusēm ir tiesības apstrādāt no otras Puses iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot normatīvajos aktos noteiktās prasības šādu datu apstrādei un aizsardzībai.
10.14. Puses apņemas nenodot tālāk trešajām personām no otras Puses iegūtos fizisko personu datus, izņemot gadījumus, kad Līgumā ir noteikts citādāk vai normatīvie akti paredz šādu datu nodošanu.
10.15. Ja saskaņā ar normatīvajiem tiesību aktiem Pusei var rasties pienākums nodot tālāk trešajām personām no otras Puses iegūtos fizisko personu datus, tas pirms šādu datu nodošanas informē par to otru Pusi, ja vien normatīvie akti to neaizliedz. 
10.16. Puses apņemas pēc otras Puses pieprasījuma iznīcināt no otras Puses iegūtos fizisko personu datus, ja zūd nepieciešamība tos apstrādāt Līguma izpildes nodrošināšanai, izņemot, ja normatīvie tiesību akti Pusei uzliek pienākumu saglabāt datus ilgāk.

11. Strīdu izšķiršana
11.13. Līguma izpildes laikā radušos strīdus Puses risina vienojoties vai, ja vienošanās nav iespējama, strīdu izskata tiesā Latvijas Republikas normatīvajos aktos noteiktajā kārtībā.
11.14. Pusei ir jāatbild uz otras Puses piedāvāto strīda risinājuma priekšlikumu 5 (piecu) darba dienu laikā no tā saņemšanas dienas. Ja strīda risinājumu neizdodas panākt 5 (piecu) darba dienu laikā no strīda risinājuma priekšlikuma saņemšanas dienas, puses strīdu var nodot izšķiršanai tiesā Latvijas Republikas normatīvajos aktos noteiktajā kārtībā.

12. Noslēguma noteikumi
12.13. Līgums ir saistošs Pasūtītājam un Izpildītājam, to tiesību un saistību pārņēmējiem.
12.14. Mainot savu nosaukumu, adresi vai citus rekvizītus, tai skaitā, ja tiek mainīti Pušu pilnvarotie pārstāvji, to telefona numurs vai e-pasta adrese, katra Puse apņemas 5 (piecu) darba dienu laikā paziņot otrai Pusei par izmaiņām. Puses ir savstarpēji materiāli atbildīgas par visiem zaudējumiem, kuri var tikt nodarīti, otrai Pusei nepildot šī apakšpunkta noteikumus. 
12.15. Līgumā izveidotais noteikumu sadalījums punktos ar tiem piešķirtajiem nosaukumiem ir izmantojams tikai un vienīgi atsaucēm un nekādā gadījumā nevar tikt izmantots vai ietekmēt Līguma noteikumu tulkošanu.
12.16. Ja kāds no Līguma noteikumiem zaudē savu juridisko spēku, tas neietekmē pārējo Līguma noteikumu spēkā esamību.
12.17. Pasūtītāja pilnvarotais pārstāvis, kuram ir tiesības parakstīt pieņemšanas – nodošanas aktu, Līguma darbības laikā: Administratīvā departamenta Saimniecības daļas Saimniecības vadītājs Jānis Leimanis, tālrunis +371 29100127, e-pasts: janis.leimanis@vvd.gov.lv. 
12.18. Izpildītāja pilnvarotais pārstāvis Līguma darbības laikā: Valdes loceklis Sergejs Zubko, tālrunis +371 25491568, e-pasts: energofix@inbox.lv.  
12.19. Līguma abpusējas parakstīšanas datums ir pēdējā parakstītāja laika zīmoga datums un laiks.
12.20. Līgums sagatavots elektroniskā dokumenta veidā, latviešu valodā uz 10 (desmit) lapām, 1 (viens) Līguma eksemplārs elektroniskā dokumenta veidā glabājas pie Pasūtītāja un 1 (viens) Līguma eksemplārs elektroniskā dokumenta veidā – pie Izpildītāja.
12.21. Līgumam ir 4 (četri) pielikumi:
12.21.1. Pielikums Nr.1 – Tehniskā specifikācija/Tehniskais un Finanšu piedāvājums, Excel datnes veidā;
12.21.2. Pielikums Nr.2 – Izpildītāja apliecinājums par videi draudzīgas (zaļas) būvniecības pamatprincipu un ZPI (zaļā publiskā iepirkuma) kritēriju būvniecībai ievērošanu objektā uz Word formāta datnes veidā uz 2 (divām) lp;
12.21.3. Pielikums Nr.3 - Būvobjekta nodošanas un pieņemšanas akts;
12.21.4. Pielikums Nr.4 - Būvdarbu izpildes kalendārais grafiks.

